ANDREW WOMMACK EVANKELIUMIN ÄÄRELLÄ
Evankeliumin kuulemisesta opetuslapseksi 19/20
Tervetuloa kuulemaan opetusta Jumalan armosta ja rakkaudesta.
―Tervetuloa evankeliumin äärelle.
Opetussarjani opetuslapseudesta lähestyy loppuaan.
Ensi jakso on sarjan viimeinen osa.
Minusta jokaisen tulisi kuulla tämä voimallinen opetus.
Tarjoamme myös lisämateriaalia opetuslapseusevankelioinnista.
Tv-ohjelmani opetus on saatavilla CD:llä ja DVD:llä, -
mutta ilman suomenkielistä tekstitystä. Nämä asiat ovat muuttaneet elämäni.
Saatavissa on myös paketti, jossa on paljon muutakin materiaalia.
Kannattaa tilata nuo materiaalit, ne voivat muuttaa elämäsi.
Palaan vielä 1. Timoteuskirjeen lukuun 4, jossa Paavali kirjoittaa -
Timoteukselle, läheiselle oppilaalleen ja pojalleen Herrassa.
Hän aloittaa jakeessa 4:12: "Älköön kukaan nuoruuttasi katsoko ylen..."
Selitin kokonaisen ohjelman sitä, että vastaamme itse siitä, -
mitä ajattelemme itsestämme. Muiden mielipiteillä ei ole väliä.
Sitten Paavali kehottaa Timoteusta johtamaan olemalla uskoville -
"...esikuva puheessa, vaelluksessa, rakkaudessa, uskossa, puhtaudessa."
Paavali kertoo Timoteukselle, kuinka olla opetuslapsi ja kestää vaikeuksia.
Meidän tulee siis ottaa vastuu siitä, millaisia olemme, -
ja johtaa omalla esimerkillämme. Viime jaksossa puhuin jakeesta 13:
"Lue, kehoita ja opeta ahkerasti, kunnes minä tulen."
Opetuslapseksi tuleminen vaatii vaivannäköä ja opiskelua.
Joudut itse tekemään asialle jotain. Saan paljon kritiikkiä siitä, -
että nykyisin suuri osa ihmisistä haluaa muiden elättävän itsensä.
He haluavat työpaikan, ylennyksen ja hyvän koulutuksen, -
mutta eivät halua nähdä vaivaa. Heillä on muka oikeus menestyä.
Ei kenelläkään ole oikeutta menestyä ilman vaivannäköä.
Sama pätee myös hengellisessä mielessä.
Jos haluat tulla opetuslapseksi, sinun täytyy nähdä vaivaa, -
lukea ja tutkia Sanaa. Jae 14: -
"Älä laiminlyö armolahjaa, joka sinussa on ja joka sinulle annettiin -
profetian kautta, vanhinten pannessa kätensä sinun päällesi."
Voisin sanoa tästä paljon, mutta yritän puhua lyhyesti.
Tässä sanotaan, ettemme saa laimin- lyödä sitä lahjaa, joka meissä on.
Tiesitkö, ettei kukaan meistä pysty tekemään kaikkea?
Monet kehuvat pystyvänsä tekemään monta asiaa yhtä aikaa, -
mutta jakeessa Fil. 3:13 sanotaan: "yhden minä teen".
Se kehottaa meitä keskittymään yhteen asiaan, ei moneen.
Yksi raamattukoulumme ensimmäisen johtajan lempilauseista oli: -
"Jos haluat tappaa jonkun näyn, anna hänelle kaksi näkyä."
Emme voi tehdä kaikkea, joten meidän täytyy keskittyä yhteen asiaan.
Jumala on antanut meille jokaiselle tiettyjä erityislahjoja, -
ja jos haluamme menestyä, meidän on selvitettävä, -
mikä on Jumalan tarkoitus elämäämme ja seurattava sitä.
Kaikki hyvä ei ole Jumalan tahto. Et voi tehdä kaikkea, mikä on hyvää.
Keskity Jumalan kutsuun. Joudun miettimään tätä jatkuvasti.
Minua pyydetään auttamaan monenmoisissa hyvissä asioissa -
ja edistämään niitä tv-ohjelmani ja vaikutusvaltani avulla, -
mutta minun täytyy keskittyä siihen, mihin Jumala on minut kutsunut.
Moneen asiaan keskittyminen tuhoaisi Jumalan minulle antaman näyn.
Minun on pysyttävä kutsussani, -
ja tiedän, että kutsuni on opettaa ja tehdä opetuslapsia.
"Älä laiminlyö armolahjaa, joka sinussa on ja joka sinulle annettiin -
profetian kautta, vanhinten pannessa kätensä sinun päällesi."
Tässä puhutaan opetuslapseudesta.
Timoteus ei keksinyt näitä asioita itse, vaan Paavali opetuslapseutti häntä.
Olen puhunut siitä, että meillä jokaisella tulee olla mentori, -
joka opastaa meitä totuuteen. Meidän ei tulisi joutua selvittämään -
kaikkea täysin itseksemme, vaan voimme käyttää apuna muita uskovia.
Kaikki, jotka väittävät olevansa johtajia seurakunnassa, -
eivät edusta Jumalaa oikein, mutta meissä on Pyhä Henki, -
ja Jumala johtaa meidät oikeiden ihmisten luo, jos rukoilemme.
Timoteus oli saanut lahjan, kun vanhimmat panivat kätensä -
hänen päälleen. Se tarkoittaa hänen vihkimistään virkaansa.
Kun lähetämme opiskelijamme ulos, profetoimme heille, -
ja olen usein nähnyt, että heille profetoimani asiat ovat toteutuneet.
Olin profetoinut eräälle opiskelijalle, että hän saisi yliluonnollisen suosion -
ja saisi tavata sen maan johtajan ja tämän vaimon, jonne hän menisi.
Hän päätyi Ugandaan, ja olin siellä hänen kanssaan, kun tuo ovi avautui, -
ja saimme molemmat tavata Ugandan presidentin ja tämän vaimon.
Näin profetian toteutuvan. Tuo mies ei tuntenut ketään Ugandasta, -
ja tapaaminen näytti mahdottomalta, mutta se järjestyi parissa vuodessa.
Sinulla on oltava joku, joka on täyttynyt Pyhällä Hengellä -
ja voi profetoida, puhua asioita elämäsi ylle ja näyttää suuntaa.
Paavali siis sanoo, ettei Timoteus saa laiminlyödä lahjaansa.
Hepr. 2:3. "kuinka me voimme päästä pakoon, jos emme välitä -
tuosta niin suuresta pelastuksesta..."
Meidän ei tarvitse torjua täysin Jumalan asioita.
Jo se, että laiminlyömme Herran etsimisen tai emme välitä siitä -
saa meidät romahtamaan.
Vihollinen taistelee meitä vastaan, ja jos emme ole varuillamme, -
osa hänen nuolistaan osuu meihin.
Meidän on pidettävä uskon kilpi ylhäällä ja etsittävä Herraa, -
emmekä saa laiminlyödä lahjaa, jonka saimme profetian kautta.
1. Tim. 4:15. "Harrasta näitä..."
Englanninkielinen käännös puhuu mietiskelystä tai meditaatiosta.
Minun pitäisi pitää siitä opetussarja.
Monille mietiskely on jotain itämaista, mutta se on vain sitä, -
että keskitymme Jumalan totuuteen sulkien kaiken muun mielestämme.
Siihen kuuluu puhumista ja mielikuvituksen käyttöä.
Kuten sanottu, minun pitäisi opettaa tästä. Jae jatkuu näin: -
"Harrasta näitä, elä näissä..."
Juuri tuota mietiskely on: Keskittymistä täysin johonkin asiaan.
Monien mielestä se vie liikaa aikaa, -
mutta asioiden murehtiminen on vain negatiivisten asioiden mietiskelyä.
Silloin mietimme asioita pelokkaina.
Varmasti jokainen on kokenut sen, kuinka jokin asia painaa mieltä.
Se voi olla talouteen, perheeseen tai terveyteen liittyvä ongelma.
Jokainen meistä on mennyt töihin ja saanut hommansa hoidettua, -
mutta tuo asia ei ole lakannut hetkeksikään pyörimästä mielessä.
Huolehdimme asiasta koko päivän.
Se osa sinusta, joka murehtii, on myös se osa, joka mietiskelee.
Murehtiminen ja huolehtiminen on vain negatiivista mietiskelyä.
Voimme mietiskellä Jumalan asioita kaiken päivää.
Se on vain sitä, että antaudumme täysin jollekin asialle.
Tämä on väkevä totuus, ja se on myös osa opetuslapseutta.
Sinusta ei tule opetuslasta automaattisesti.
Jos annat asioiden tapahtua itsekseen, valut myötävirtaan.
Opetuslapseus on uimista vastavirtaan, ja se vaatii ponnistelua.
Sinun on päätettävä mietiskellä näitä asioita ja elää niissä, -
"...että edistymisesi olisi kaikkien nähtävissä."
Saatat kohdata Jumalan ja hyötyä siitä jollain tavalla, -
mutta jotta siitä olisi etua muillekin, sen on oltava syvään juurtunutta -
ja jotain, jota tehdään tarkoituksella pitkän aikaa.
Se vaatii vaivannäköä, mutta jos teet niin, edistys on kaikkien nähtävissä.
Opetukseni teki suuren vaikutuksen erääseen opiskelijaan, ja hän kysyi, -
kuinka kauan minulta oli mennyt sen valmisteluun.
Vastasin muistaakseni, että 32 vuotta, ja hän oli järkyttynyt.
Selitin, etten keksinyt noita asioita edellisenä iltana, -
vaan olin elänyt niitä todeksi 32 vuotta -
ja aloin nähdä niistä koituvaa hedelmää elämässäni.
Hyviä asioita tapahtuu ja ihmisten elämä muuttuu, -
mutta se ei tapahtunut yhdessä yössä.
Olen etsinyt Herraa 44 vuotta kaikella, mitä minussa on, -
ja etsin Häntä yhä. Käytän yhä paljon aikaa Herran kanssa olemiseen, -
Sanan tutkiskeluun, rukoukseen ja muiden opetuksen kuunteluun.
Olen tehnyt tätä pitkään, ja juuri siitä tässä jakeessa puhutaan.
Jos mietiskelet näitä asioita, edistymisesi tulee olemaan näkyvää.
Monet eivät keskity tähän. He haluavat nähdä hedelmää -
ja muutoksia ihmisten elämässä, -
mutteivät tee sitä, mitä noiden tulosten saavuttaminen vaatii.
Jos keskityt ydinasiaan, suhteeseesi Jumalan kanssa, -
mietiskelet Häntä ja lakkaat huolehtimasta tuloksista, -
keskityt vain tuntemaan Jumalaa enemmän ja olemaan opetuslapsi, -
takaan, että edistymisesi tulee olemaan kaikkien nähtävissä.
Alat kantaa hedelmää ja nähdä tuloksia elämässäsi.
Älä keskity matkan loppuosaan niin, että unohdat, -
mitä tehdä matkan aikana.
Monet rukoilevat tuloksia, mutta jos keskityt Jumalaan, -
rakastat ja etsit Häntä koko sydämestäsi, Hän vie sinut perille.
Saatat keskittyä lopputulokseen niin, ettei mielesi pysy Herrassa, -
et nauti matkasta etkä vietä aikaa Jumalan kanssa matkan varrella.
Silloin päädyt harhateille ja haaksirikkoudut ennen sitä.
Keskity siihen, mitä Jumala on käskenyt sinun tehdä -
ja mietiskele näitä asioita.
Jae 16: "Valvo itseäsi ja opetustasi, ole siinä kestävä; -
sillä jos sen teet, olet pelastava sekä itsesi että ne, jotka sinua kuulevat."
Tässä on valtavan hyvä neuvo opetuslapsena olemiseen.
Jos todella haluat kantaa hedelmää ja muuttaa ihmisten elämää, -
sinun on keskityttävä omaan suhteeseesi Jumalan kanssa.
Minut on kutsuttu tavoittamaan ihmisiä, ja teen kaiken voitavani -
sen eteen. Ohjelmamme tavoittaa valtavan määrän ihmisiä, -
ja meillä on raamattukouluja ja opetusmateriaalia.
Teen paljon, mutta jos keskityn muiden tavoittamiseen niin paljon, -
että kadotan oman suhteeni Jumalaan, mitä hyötyä siitä on?
Sinun on pidettävä huolta itsestäsi. Paavali puhuu Timoteukselle, -
jonka seurakunnassa Efesoksessa saattoi olla jopa 100 000 ihmistä.
Voitko kuvitella, miten paljon työtä vaikkapa 500 kotiseurakunnan -
johtaminen vaatii? Seurakuntia saattoi olla enemmänkin.
Timoteus johti kaikkea tätä. Voitko kuvitella sitä työmäärää?
En ole tarpeeksi hyvä laskemaan tätä, mutta kuvitellaan, -
että Timoteuksen alaisuudessa oli 500 pastoria, joita hänen piti tavata.
En tiedä, kuinka monta hänen piti tavata päivässä.
Jos hän halusi nähdä jokaisen 10 päivän välein, -
hänen oli tavattava 50 pastoria päivässä!
Lisäksi oli vielä paljon muuta. Työmäärä oli siis valtava.
Hän olisi voinut uppoutua niin täysin Jumalalta saamaansa työhön, -
että olisi kadottanut oman suhteensa Jumalaan -
yrittäessään auttaa muita heidän suhteessaan Jumalaan.
Paavali kehottaakin häntä pitämään huolen itsestään -
ja omasta suhteestaan Jumalaan.
Hänen oli pysyttävä lähellä Jumalaa, tutkittava ja mietiskeltävä Sanaa, -
huolehdittava oikeasta opista ja oltava laiminlyömättä lahjaansa.
Kyse on pastorina toimimisen lahjasta, mutta myös armolahjasta.
Hänen oli annettava Pyhän Hengen virrata ja toimia hänen kauttaan.
Hänellä oli oltava aikaa rukoilla Hengessä ja antaa Jumalan puhua.
Olen tehnyt tätä pitkään ja nähnyt pastorien tulevan ja menevän.
Monet epäonnistuvat. He joko palavat loppuun -
sortuvat johonkin syntiin ja menettävät pelin.
Paholainen yrittää estää sinua palvelemasta Jumalaa, -
mutta nähdessään, että olet päättänyt tehdä niin, hän kasaa harteillesi -
niin paljon työtä, ettei sinulla ole aikaa Jumalalle, -
ja suhteesi Jumalaan tukahtuu.
Sinun on löydettävä tasapaino ja keskityttävä vain yksin Jumalaan.
Muistan, kuinka olin ajanhallintaa käsittelevässä seminaarissa.
Minulta kysyttiin, mitkä asiat olivat tärkeimpiä elämässäni.
Sanoin: "Harrastan liikuntaa joka päivä".
Tuohon aikaan juoksin 10 kilometriä joka päivä.
Siihen meni 1,5 tuntia, joten kun siihen lisätään suihkut ja muut, -
käytin liikuntaan pari tuntia päivässä.
Kun mainitsin liikunnan, osa ihmisistä nauroi minulle.
"Yrität saada paljon aikaan, ja käytät liikuntaan pari tuntia päivässä?"
Seminaarin vetäjä sen sijaan sanoi, että se oli todella hyvä asia.
Juoksu purkaa stressiä ja tekee paljon muutakin hyvää.
Jos emme pidä huolta terveydestämme, palamme loppuun.
Jos pidät huolta itsestäsi, kestät pidempään kuin nuo työnarkomaanit -
ja saat elämässäsi enemmän aikaan.
Tämä oli maallinen erimerkki, mutta Paavali puhuu juuri tästä.
Timoteuksen tuli pitää huolta itsestään ja omasta suhteestaan Jumalaan.
Mitä hyötyä on palvella ihmisiä, jos suhteesi Jumalaan on huono?
Siihen on panostettava, ja se vaatii aikaa.
Jos haluat olla opetuslapsi ja Jumala alkaa käyttää sinua, -
tämä on yksi saatanan tärkeimmistä keinoista yrittää pysäyttää sinut.
Sinulla on niin kova kiire tehdä hyviä asioita, -
ettei sinulla ole aikaa Herralle. Älä tee niin, Timoteus, Paavali sanoo.
Pidä huolta itsestäsi. Sinulla on oltava aikaa itsellesi ja perheellesi.
Sinulla on oltava aikaa olla hiljaa ja tuntea, kuka on Jumala, Ps. 46:11.
"Valvo itseäsi ja opetustasi."
Meidän ei tule keskittyä vain suhteeseemme Jumalan kanssa, -
vaan meidän tulee myös jatkuvasti lukea Jumalan sanaa ja oppia siitä.
En ole vielä oppinut kaikkea, vaan minun on vielä opittava paljon.
Tutkin edelleen Sanaa, jotta oppisin enemmän Jumalasta.
En voi vain opettaa teitä, minun on myös saatava Jumalalta.
Olemme kuin astioita, emmekä voi ammentaa aina vain uutta.
Astian on välillä myös täytyttävä. Tämä ei koske vain pastoreita.
Tämä koskee kaikkia, erityisesti niitä, joilla on perhe ja työ hoidettavana.
Et voi jatkuvasti auttaa muita ja antaa heille sitä, mitä he tarvitsevat, -
ellei Jumala saa vuodattaa viisauttaan ja voimaansa sinuun.
"Valvo itseäsi ja opetustasi, ole siinä kestävä; sillä jos sen teet, -
olet pelastava sekä itsesi että ne, jotka sinua kuulevat."
Paavali opettaa Timoteukselle, pastorina toimivalle oppilaalleen, -
kuinka olla tehokas. Hänellä on oltava aikaa itselleen ja Jumalalle, -
ja hänen on jatkuvasti täytettävä itseään Sanalla ja opittava siitä.
Näin hän tulee pelastamaan sekä itsensä että ne, jotka häntä kuulevat.
Ei pidä keskittyä auttamiseen niin, että unohtaa oman hyvinvointinsa.
Jos et voi vaeltaa Jumalan voitossa, rauhassa ja voimassa, -
et voi auttaa muitakaan siinä. Vain vapaa voi vapauttaa muita.
Kaikessa on oltava tasapaino. Tämä ei koske vain pastoreita.
Et saa keskittyä vain palvelemaan tai hoitamaan perhettäsi tai työtäsi, -
niin että annat sille kaikkesi ja laiminlyöt oman terveytesi, -
suhteesi Jumalaan ja Sanan lukemisen.
Tasapaino on tärkeä. Elämä on maraton, ei mikään pikamatka.
Et voi ahnehtia kaikkea kerralla, vaan on löydettävä sopiva vauhti.
On opittava, että tämä asia vie aikaa.
Olen tehnyt palvelutyötä 44 vuotta, ja aion jatkaa vielä vuosia, -
jos Jumala suo. Olen oppinut sopivan tahdin.
Olen oppinut, että minun on otettava aikaa omalle Jumala-suhteelleni.
Uskon, että Paavalin opetus pätee myös meihin tänään.
Mitä viisi ihmistä voi tehdä 12 päivässä?
Enemmän kuin hekään osasivat kuvitella!
Lähetysmatkalla Ugandassa viisi raamattukoulumme opiskelijaa -
sai kokea, miten Jumalan armo ja rakkaus muuttavat ihmisten elämän.
He kävivät sairaalassa Nakasekessa, noin tunnin päässä Kampalasta.
He rukoilivat sairaiden puolesta, kertoivat heille Jumalan rakkaudesta -
ja siitä, että Jeesus parantaa.
Sairaalan 150 potilaasta 117 pääsi kotiin tuona päivänä -
ja yli 40 potilasta otti Jeesuksen vastaan Pelastajanaan.
Selvitä, miten Jumala voi käyttää sinua muuttamaan maailmaa.
Osoitteessa CharisBibleCollege.org opit lisää raamattukouluistamme.
Charis-raamattukoulu on osa Andrew Wommackin työtä.
Andrewin opetussarja evankelioinnista ja opetuslapseudesta -
on saatavissa CD- tai DVD-levyillä sellaisena kuin se on esitetty tv:ssä, -
mutta ilman suomenkielistä tekstitystä.
Sarjan neljäs osa käsittelee johtamista esimerkin voimalla.
Se on saatavissa kolmella punnalla, mutta jos sinulla ei ole varaa, -
Andrew kumppaneineen tarjoaa sen ilmaiseksi.
Voit myös tilata opetussarjan opetuslapseuskurssina.
Kurssin 48 oppituntia on suunniteltu niin, että kuka tahansa -
voi missä ja milloin tahansa tavoittaa ei-uskovia tai opetuslapseuttaa heitä.
Jokaisesta oppitunnista on harjoituksia työkirjassa, -
ja CD-levyn ansiosta voit tulostaa harjoituksia niin paljon kuin haluat.
Tämä hyödyllinen kurssi on saatavissa englanniksi ja espanjaksi.
Kurssin voi myös tilata osana -
evankeliointia ja opetuslapseutta käsittelevää pakettia, -
johon kuuluu kolme muuta kurssia aiheista "Uusi minä ja Pyhä Henki", -
"Vaivaton muutos" sekä "Henki, sielu ja ruumis".
Paketin listahinta on 70 puntaa, mutta tänään saat sen -
lahjoittamalla 40 puntaa tai enemmän.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos linja on varattu, voit myös tilata materiaaleja nettisivujen kautta -
milloin vain osoitteessa www.awme.net.
Jos haluat kirjoittaa meille, käytä ruudulla näkyvää osoitetta.
Tietoa Andrewin tulevista tapahtumista.
Tule tapaamaan Andrewia ja anna Jumalan sanan muuttaa elämäsi.
Andrew on leirillä Charlottessa 9―14.9.2013 -
sekä Johnson Cityssä 15.―16.9.2013.
Hän on myös Colorado Springsissä Charis-keskuksessa 30.9.2013 -
ja AWMI-pastorien vuosikonferenssissa 1.―5.10.2013, -
Englannissa AWME-pastorien konferenssissa 22.―24.10.2013, -
seminaarissa Ugandan Kampalassa 26.―27.10.2013 -
sekä seminaarissa Dallasin seudulla 8.―10.11.2013.
Lisää tietoa Andrewin tapahtumista -
saat soittamalla palvelunumeroomme tai osoitteesta www.awme.net
Oletko muutoksentekijä? Charis- raamattukouluja on eri puolilla USA:ta.
Sama totuus, joka vapauttaa Colorado Springissä, -
vapauttaa myös Dallasissa, Phoenixissa, Kansasissa, Atlantassa, -
Dyerissä, Orlandossa, Jackson- villessä, Plymouthissa ja muualla.
Saat kattavan listan kouluistamme ruudulla näkyvästä osoitteesta -
tai soittamalla palvelunumeroomme. Muuta elämäsi. Muuta maailma.
ANDREW WOMMACK -UUTISIA
Vuonna 2006 asuntolainat räjähtivät käsiin.
―Talous romahti. Meidän alueemme kärsi lamasta ensimmäisten joukossa.
9―10 pankkia romahti ja sulki ovensa samalla viikolla.
Minulla oli niissä lainoja yli miljoonan dollarin edestä.
Provisioni haihtuivat savuna ilmaan.
Minulla ei ollut lainkaan säästöjä. ― Kaikki, mitä meillä oli -
ja mihin turvasimme, katosi yhdessä yössä.
Lue koko tarina nettisivuiltamme osoitteesta www.awmi.net.
Saat tietää, mitä Charis-raamattukoulun -
muutoksentekijöille kuuluu tänään.
MUUTA ELÄMÄSI. MUUTA MAAILMA.
Suomennos: Anni Lähteenmäki